אלנה דה לה גרזה

אלנה דה לה גרזה (באנגלית: Alana de la Garza; נולדה ב-18 ביוני 1976) היא שחקנית אמריקאית. היא ידועה בתפקידיה בתור קוני רובירוזה בסדרת הטלוויזיה "חוק וסדר" של NBC בארבע העונות האחרונות שלה עד 2010, חוק וסדר: לוס אנג'לס עד סיום התוכנית ב-2011, ובחוק וסדר: מדור מיוחד. היא גם גילמה את מריסול דלקו-קין ב-CSI: מיאמי. ב-2014 וב-2015, היא כיכבה בתור הבלשית ג'ו מרטינז בסדרה Forever. מ-2016 עד 2017, היא שיחקה בסדרה מחשבות פליליות: מעבר לגבולות בתור הסוכנת המיוחדת קלרה סגר. בשנת 2019, היא החלה לככב בתור איזבל קסטילו בסדרה -FBI, תפקיד אותו מבצעת גם בסדרת הספין-אוף FBI: המבוקשים ביותר.

ראשית חיים 
דה לה גרזה נולדה בקולומבוס, אוהיו, לאב ממוצא מקסיקני-אמריקאי ולאם אירית-אמריקאית. היא גדלה באל פאסו, טקסס, ארצות הברית.

היא זכתה בתואר "מיס פוטוגנית" בתחרות מלכת היופי המקומית של מיס אל פאסו, ארצות הברית. בהמשך היא הפכה למורה לתלמידים עם צרכים מיוחדים ונרשמה לאוניברסיטת טקסס באל פאסו, היא למדה פיזיותרפיה ועבודה סוציאלית.

לאחר סיום הלימודים, היא קיבלה כמה תפקידים קטנים כשגרה באורלנדו, פלורידה, ולאחר מכן עברה לניו יורק.

קריירה 
בשנת 2001, היא הופיעה בקליפ לשיר " Ain't Nothing 'bout You " של ברוקס אנד דאן. היא הופיעה גם בקליפ " All or Nothing " שיצא על ידי להקת הבנים O-Town ב-2001.

בהמשך החלה לשחק כרוזה סנטוס באופרת הסבון, כל ילדיי, תפקידי אורח ב-שני גברים וחצי, מכושפות ג'אג,, ולאס וגאס. היא כיכבה בתור מריה בסדרת הטלוויזיה קצרת המועד ההר. בשנת 2006, היא כיכבה ב-Mr. Fix-It בכיכובו של דייוויד בוריאנז. היא גם כיכבה כאורחת כקריפטונית מרושעת (אתיר) בפרק הבכורה של עונה 5 של סמולוויל וגילמה את התפקיד החוזר של מריסול דלקו קיין בסדרת הטלוויזיה CSI: מיאמי. היא הופיעה פעמיים בגלריה המקוונת של כתב העת מקסים.

בשנת 2006, היא הצטרפה לצוות השחקנים של חוק וסדר של NBC במהלך הפרק הראשון של עונה 17, בתפקיד עוזרת התובעת המחוזי קוני רובירוזה. הופעתה בתוכנית זכתה לשבחים רבים על ידי המבקרים. בשנת 2007, היא זכתה במועמדות ל"שחקנית המשנה הטובה ביותר - טלוויזיה" על ידי פרסי אימג'ן. לאחר מכן בשנת 2008, היא הייתה מועמדת לפרס ALMA כ"שחקנית משנה מצטיינת בסדרת טלוויזיה דרמה". מאוחר יותר באותה שנה, היא גרפה "פרס אימפקט" על "ביצועים יוצאי דופן בסדרת טלוויזיה דרמטית" על ידי קואליציית המדיה ההיספנית הלאומית.

דה לה גרזה גילמה את עוזרת התובע המחוזי (לימים התובעת המחוזית) רובירוזה בארבע העונות האחרונות של חוק וסדר, תפקיד ששיחקה גם בספין-אוף קצר המועד חוק וסדר: לוס אנג'לס (2011). ב-2014 היא התארחה בפרק של חוק וסדר: מדור מיוחד בתור קוני רובירוזה. רובירוזה, שעזבה לאחרונה את משרד התובע המחוזי בלוס אנג'לס, היא כעת תובעת פדרלית, העומדת בראש כוח משימה משותף לסחר במין של קטינים. הופעת האורח שלה שודרה לראשונה ב-22 בינואר 2014. זוהי, עד היום, הופעתה האחרונה בזכיינית.

ביולי 2011, דה לה גרזה שיחזרה את תפקידה כמריסול דלקו קיין, בבכורה של עונה 10 של CSI: מיאמי.

בפברואר 2012, היא לוהקה לתפקיד ראשי בפיילוט הדרמה הרפואית של Do No Harm. היא גילמה את ד"ר לנה סוליס, נוירולוגית.

ביוני 2012, דה לה גרזה צורפה לצוות השחקנים של Are You Here, סרט הבכורה של היוצר של מד מן מתיו ויינר.

בשנים 2014–2015 היא כיכבה כבלשית המשטרה ג'ו מרטינז בסדרת הטלוויזיה של ABC לנצח. בספטמבר 2015, היא החלה בתפקיד חוזר כראש חדש לביטחון המולדת בסדרה סקורפיון. היא הופיעה במחשבות פליליות: מעבר לגבולות, יחד עם גארי סיניז.

בשנת 2019 היא לוהקה לעונה השנייה של הסדרה - FBI בתור איזובל קסטיליה, תפקיד אותו ביצעה לאורך כל עונות הסדרה שהחלה את עונתה החמישית ב-2022.

חיים אישיים 
דה לה גרזה התחתנה עם החבר שלה משכבר הימים, מייקל רוברטס, סופר, ב-31 במאי 2008, באורלנדו, פלורידה. יש להם בן ובת.

פילמוגרפיה

בקולנוע

טלוויזיה

קישורים חיצוניים

הערות שוליים 

אמריקאים ממוצא אירי
אמריקאים ממוצא מקסיקני
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
אמריקאים שנולדו ב-1976
אמריקאיות שנולדו ב-1976